‘চুটকী ভান্ডার’-এর খন্ড নাটকগুলো বেশ কয়েকজন নাট্যকারের লেখা হলেও বরাবর এটি পরিচালনা করে থাকেন শামীম জামান। এবার যে খন্ড নাটকগুলো প্রচার হবে সেগুলো হলো- ক্ষমতা, রমিজ আলীর নেচার, দোতালা বাস, টিকিট, মাছের গন্ধ, যাত্রা, বেতন বৃদ্ধি, পথ্য, নেশাখোর এবং ইসতিরি। ঈদের দিন থেকে শুরু করে দশম দিন পর্যন্ত খন্ড নাটকগুলো এটিএন বাংলায় রাত ৮টায় প্রচারিত হবে। এবারের প্রথম খন্ডের নাটক শুরু হবে এভাবে- ডাক্তারের কাছে গেছেন একজন মোটা লোক। ডাক্তার তার রোগ পরীক্ষা করে কিছু ওষুধ দিলেন। বলে দিলেন, আপনি সকালে এবং রাতে ভাত খাবেন না, পথ্য খাবেন। দুইটা রুটি সকালে এবং দুইটা রুটি রাতে খাবেন। লোকটি মাথা নেড়ে বেরিয়ে গেলেন। হঠাৎ আবার ডাক্তারের চেম্বারে ঢুকলেন।’ বাকিটা জানতে হলে চোখ রাখতে হবে এটিএন বাংলার পর্দায়।